Rikunarita-ORG/Wikinium huggingface dataset:
# Asosia Internasional de Fonetica

La logo per la AFI
Paul Passy, 1900
La **Asosia Internasional de Fonetica** (engles: *International Phonetic Association*; franses: *Association phonétique international*; corti: API) es un organiza cual promove la studia de fonetica e la aplicas pratical variosa de acel siensa. La contribui major a fontica es la Alfabeta Fonetical Internasional (API; AFI en lfn), un norma per la representa de tota linguas. La API publici ance la Jornal de la Asosia Internasional de Fonetica, e organiza la Congresa Internasional de Siensas Fonetica cada anio cuatro, tra sua organiza sorin, la Consilia Permane per la ICPhS.

En 1886, un grupo peti de enseniores de linguas en Paris ia formi un asosia per coraji la usa de un sistem de scrive fonetica en scolas per aida enfantes en la developa de pronunsias de linguas stranjer e ance per aida en instrui leje a enfantes joven. La grupo, conduida par Paul Passy, ia nomi se inisial *Dhi Fonètik Tîtcerz' Asóciécon* (la FTA; un forma cuasi fonetica de la engles *the phonetic teachers' association*, pd la asosia de enseniores de fonetica). En janero 1889, la nomi ia es cambiada a *L'Association Phonétique des Professeurs de Langues Vivantes* (AP), e en 1897 a L'Association phonétique internationale (API). La culmina de la cuantia de membros e influe sur otra grupos en educa ia es sirca 1914, cuando lo ia ave 1751 membros en 40 nasiones. La Gera Mundal 1 e sua seguentes ia disturba la ativias de la asosia, e la jornal no ia recomensa asta 1922.

La intende orijinal ia es per crea un grupo de simboles fonetica a cual espresas diferente ta pote aplica, como cada lingua ta ave un alfabeta spesial conveninte per descrive la sonas de la lingua. Ultima, lo ia deside ce un alfabeta universal, con la mesma simbol usada per la mesma sona en linguas diferente, ta es la ideal, e la developa de la AFI ia progresa rapida. Plu resente, on ia ave alga cambias a la alfabeta, con ajuntas e sutraes cual ia es indicada par la progresa de la siensa de fonetica.

La organiza ia dona esaminas en fonetica de 1908, donante notas de valida en la foneticas de engles, franses, o deutx.

Vide la article Alfabeta Fonetical Internasional per plu.
# Linguas bod-miama

La linguas bod-miama
La **linguas bod-miama** (acc tibetan-burman) es la membros nonxines de la xinotibetan familia, plu ca 400 de cual es parlada tra la montanias de Asia sude-este e alga partes de Asia este e sude. Sirca 60 milion persones parla la linguas bod-miama, incluinte spesial miama (burmes, 32 milion) e bod (tibetan, 8 milion). Esta linguas ave tradisiones de leteratur vasta. La plu de la otra linguas de esta familia es parlada par comunias peti, e multe no ia es descriveda en detalia.

Alga tasononias divide xinotibetan entre bod-miama e xines; otras divide xinotibetan entre xines, bod, e miama; e algas esclui un relata con xines completa.
# Louisiana

**Louisiana**|

|  |  |
| --- | --- |
|  |  |

 |
|  |
| File:Atchafalaya Basin.jpg|250px]] |

**Louisiana** (pronunsiada "luiziana" o "luziana") es un stato de la Statos Unida de America.

La site capital es Baton Rouge ("baton ruj").

La site la plu grande es Orleans Nova (New Orleans en engles, pronunsiada "nu orlins" o "norlins") (q.v.) a la boca de la Rio Mississippi.

Louisiana ia es un de la statos cual ia parti de la SUA e ia junta se a la Statos Federada de America.

Lo es ance clamada "la stato de la pelican" e no "la stato cadjen".

Sola en la SUA, la contias es clamada "parocias" (*paroisses* en franses, *parishes* en engles.)
# Vanuatu

|  |
| --- |
| **Republica de Vanuatu *Ripablik blong Vanuatu* *Republic of Vanuatu* *République de Vanuatu |
|  |  |
|  |
| **Informa jeneral** |
| Capital: | Port-Vila |
| Lingua ofisial: | Bislama, franses e engles |
| **Dirije** |
| Governa: | Republica parlamental unida |
| - Xef de stato: | Presidente Baldwin Lonsdale |
| - Xef de governa: | Ministro xef Charlot Salwai |
| **Otras** |
| Area: | 12 189 km² |
| Popla: | 286 429 |
| Densia: | 19,7 |
| PIB: | 1.204 bilion |
| Mone: | Vatu (VUV) |
| Zona de ora: | VUT (UTC+11) |
| Numero de telefon: | +678 |
| Interede: | .vu |
|  |

**Vanuatu**, ofisial la **Republica de Vanuatu**, es un nasion melanesian isolal en la Mar Pasifica Sude. Un grupo de isolas, lo es locada a sirca 1750 km a este de Australia, 500 km a norde-este de Caledonia Nova, a ueste de Fiji, e a sude de la Isolas Solomon.

La area es sirca 12,200 cilometres cuadrida.

La popla, en la anio 2007, ia conteni sirca 211,971 persones.

La site capital es Port-Vila.

La linguas major es bislama e plu ca 100 linguas orijinal, un recordo mundal. En la isola Espiritu Santo, on ave 26 linguas per 40 000 persones!

Prima, Vanuatu ia es abitada par persones melanesian. Europeanes ia veni per abita en la tarda de la sentenio 18, e en 1906 Britan e Frans ia reclama ofisial la pais, dirijente lo en junta tra la Condominio Anglo-Franses. Un promove per autonomia ia es creada en la desenio de 1970, e la Republica de Vanuatu ia es creada en 1980.

## Istoria

Multe de la isolas de Vanuatu es abitada tra multe mil anios, e la atesta arceolojial la plu vea es de 1300 aec.

En 1606, en la mision espaniol dirijeda par la esplorores Luis Váez de Torres e Pedro Fernández de Quirós, los ia deveni la europeanes prima en la isolas, credente ce la isolas es un parte de "Terra Australis". Abitores de Europa ia veni tarda en la sentenio 18, pos cuando la esploror brites James Cook ia visita la isolas en sua viaja du, e ia dona a los la nom Hebrides Nova. En 1887, la isolas ia comensa es dirijeda par un comanda marinal Anglo-Franses. En 1906, Frans e Britan ia concorda con un governa entre la du paises en la Hebrides Nova. Par causa de maladias nova de la europeanes, la popla en Vanuatu ia diminui a 54 000 persones en 1935.

En la Gera Mundal Du, la isolas de Efate e Espiritu Santo ia es usada como bases militar. En la desenio de 1960, la abitores orijinal de la pais ia comensa presa per autogoverna; autonomia completa ia es donada par ambos paises european a 30 julio 1980.

## Vide ance

* *Yumi, yumi, yumi*
# Rigveda

| Rigveda *ऋग्वेद* |
| --- |
|  |
|

|  |  |
| --- | --- |
| Autor: |  |
| Pais: | Barat |
| Lingua: | Sanscrito |

 |

**Rigveda** (sanscrito: ऋग्वेद ṛgveda,composta de ṛc "loda" e veda "conose") es un colie de testos santa induiste. Lo ave alga reportas mitolojial e poesial sur la orijina de la mundo, imnos a la dios, e preas antica.
# Himalaia

**Himalaia** es un montania en Asia, entre la sucontinente de India e la plano alta de Tibet. Sua nom veni de un parola sanscrito per "la abitada de neva". Lo conteni la montes la plu alta de mundo: la "oto-miles" (los de plu ca 8 000 metres), incluinte Sagarmata (o Everest). Per comprende la grandia de Himalaia, considera ce lo ave plu ca 200 montes plu alta ca Aconcagua, la montania la plu grande en America Sude. On dona a Himalaia la nometa "la teto de la mundo".

Himalaia estende tra ses nasiones: Butan, Xina, India, Nepal, Pacistan e Afganistan. Lo es la orijina de tre de la sistemes de rios la plu grande: la Rio Indo, la Ganga-Bramaputra, e la Rio Iangtse. Himalaia es un sistem joven, la resulta de un xoca entre India e la resta de Asia a sirca 70 milion anios ante aora. Lo ave 2 400 km de longia, entre 150 e 400 km de largia, e es composada de tre cadenas de montes paralel.
# Trivium

La terma latin trivium (*trivium*, *tres*: "tre" e *via*: "via", "rua") sinifia conflue de tre ruas. En la Anticia e la Eda medieval, on ia clama *trivium* tre de la sete artes liberal relativa a la bonparla: gramatica, retorica e dialetica (o lojica). En la universias medieval, la *trivium* ia comprende la tre aspetas fundal de la conose: la gramatica como mecanica de la lingua; la lojica o dialetica (esta termas ia es sinonimes a la tempo) ce es la "mecanica" de la pensa e sa analise; e la retorica ce es la usa de la lingua per mostra e convinse. En la scolastica medieval on ia considera los campos de prepara per la *quadrivium*, la cual comprende la aritmetica, la jeometria, la musica e la astronomia.
# Cifose

Un om con la maladia de Scheuermann, un tipo de cifose
**Cifose** (de la elinica κυφός, "jiba") es un curvi convesa nonormal de la spina en la rejiones toraxal e sacral. (La curvi concava nonormal de la rejiones colal e lombal es nomida lordose.) Lo pote es la resulta de maladia dejenerante de la discos, o un nonormalia de developa, plu comun la maladia de Scheuermann; osteoporose con fratis compresante de la vertebras; mieloma multiple; o trauma. Estas causa un desformi de la dorso, videda como un posa malapoiante o la developa de un jiba. En la plu de casos, lo nesesa sola monitori. Ma si lo resulta en dole, difisilias de respira e dijesta, problemes cardiovascular e neurolojial, lo nesesa sirurjia per fusa vertebras per restora un curvi plu natural
# Wisconsin

**Wisconsin**|

|  |  |
| --- | --- |
|  |  |

 |
|  |

**Wisconsin** es un stato de la Statos Unida de America.

La site capital es Wisconsin. La site la plu grande es Milwaukee.
# Onduras

|  |
| --- |
| **Republica de Onduras *República de Honduras |
|  |  |
|  |
| **Informa jeneral** |
| Capital: | Tegucigalpa |
| Lingua ofisial: | Espaniol |
| **Dirije** |
| Governa: | Republica presidental |
| - Xef de stato: | Nasry Asfura |
| - Xef de governa: | Nasry Asfura |
| **Otras** |
| Area: | 112 777 km² |
| Popla: | 11 005 850 |
| Densia: | 97,6 |
| PIB: | USD 38 420 milion |
| Mone: | Lempira (HNL) |
| Zona de ora: | -6 |
| Numero de telefon: | +504 |
| Interede: | .hn |
|  |

**Onduras** (ofisial la Republica de Onduras) es un pais en America Sentral. A veses pasada, on ia refere a lo como Onduras Espaniol per distingui lo de Onduras Brites, cual es oji nomida Beliz. Onduras es bordada a la ueste par Guatemala, a la sude-ueste par El Salvador, a la sude-este par Nicaragua, a la sude par la Mar Pasifica a la Golfo Fonseca, e a la norde par la Golfo Onduras, un baia grande de la Mar Caribe.

Onduras ia es la loca de alga cultures mesoamerican importante, spesial la cultur maia, ante cuando la espanioles ia invade en la sentenio des-ses. La espanioles ia introdui catolicisme e la lingua espaniol (aora dominante), e ance multe costumes cual ia fusa con la cultur nativa. La pais ia deveni autonom en 1821, e es un republica a pos, an si lo ia sufri continuante multe disputas sosial e nonstablia political, e resta un de la paises la plu povre en la emisfera ueste. Onduras ave la taso la plu alta de omiside en la mundo.

Onduras estende tra sirca 112 492 km² e ave un popla cual esede 8 milion persones. Sua partes norde parteni a la Zona Caribe Ueste, como refletada en la demografia e cultur de la rejion. Onduras es conoseda per sua recursos natural rica, incluinte minerales, cafe, frutas tropical e cana de zucar, com ance per sua industria cresente de stofa, cual servi la mercato internasional.

La site capital es Tegucigalpa. La linguas major es espaniol e alga linguas amerindian.

|  |  |
| --- | --- |
| **Paises de America Sentral** | model |
| Beliz | Costa Rica | Salvador | Guatemala | Onduras | Nicaragua | Panama |
# Protestantisme

Martin Luther pintida de Lucas Cranach la Vea, 1529
La **protestantisme** es un ramo de cristianisme cual distingui se jeneral de la otra ramos par la idea de restora la forma orijinal ma perdeda de cristianisme. Protestantes crede ce on nesesa trova esta forma per restora la cristianisme vera, car la otra ramos ia cambia credes e oblida sua base. Natural, la credores de otra ramos no acorda ce los ia oblida sua base.
# Linguas su

La **linguas su** es un familia de linguas de American Norde. Los estende de la planos de Canada a su tra la planos norde de la SUA, asta la rejion de Arkansas. On ave ance un grupo en Virginia e un en Mississippi. La familia es relatada a la familia catauba de la SUA este (Virginia e Carolina Norde). Catauba es aora estinguida. Linguistes usa la parola "su" per esta familia de linguas car la familia inclui la lingua dacota orijinal e sua relatadas. Ma nota ce "su" es un parola cortida par la franseses de Canada de un parola algoncian per la popla su, sur cual on crede ce lo sinifia "parlores de un lingua strana".

La familia de linguas su ave 17 linguas, con sulinguas variosa:

I. Su de la rio Missouri (acc Cro-Hidatsa)

1. **Cro** ("Corvo", acc Apsaroka)
2. **Hidatsa** (acc Gros Ventre ("Ventre Grande") o Minitari)
II. Su Mandan

3. **Mandan**
a. Nuptare
b. Neutare
III. Su de la vale de Mississippi (acc Su sentral)

A. Dakotan (acc Su-Asiniboin-Stoni)
4. **Dacota**
a. Dacota este
i. Santi
ii. Siseton
b. Dacota ueste
i. Iankton
ii. Ianktonai
c. Lacota
i. Lacota norde
ii. Lacota sude
5. **Asiniboin**
6. **Stoni** (acc Asiniboin de Alberta, Nacoda)
B. Txiuere-Uinebago
7. **Txiuere** (acc Ioway-Oto-Misuri)
a. Iowa
b. Otoe (acc Djiuere)
c. Misuri
8. **Winebago** (acc Hotxangara)
C. Degia
9. **Omaha-Ponca**
a. Omaha
b. Ponca
10. **Cansa-Osaj**
a. Cansa *(estinguida)*
b. Osaj
11. **Cuapa** (acc Arcansa) *(estinguida)*
IV. Su de vale Ohio (acc Su sude-este)

A. Su de Virginia
12. **Tutelo**
13. **Saponi(estinguida)*
14. **Moniton** (acc Monacan) *(estinguida)*
15. **Ocanitxi**
B. Su de Mississippi (acc Ofo-Biloxi) *(estinguida)*
16. **Biloxi(estinguida)*
17. **Ofo** (acc Ofogoula) *(estinguida)*
# Florida

**Florida**|

|  |  |
| --- | --- |
|  |  |

 |
|  |

**Florida** es un stato de la Statos Unida de America.

La site capital es Tallahassee.

En 1821, la SUA ia oteni Florida de Espania par la trata de Adams e Onís, e lo ia deveni un teritorio organizada a 30 marto 1822. Lo ia entra la SUA como un stato a 3 marto 1845.

A 10 janero 1861, ante la comensa de la gera interna american, Florida ia parti de la SUA. A 4 febrero 1861, lo deveni un membro original de la Statos Federada de America. Pos la defeta de la SFA, Florida junta denova la SUA a 25 junio 1868.
# Senegal

|  |
| --- |
| **Senegal** |
|  |
|  |
| **Informa jeneral** |
| Capital: | Dakar |
| Lingua ofisial: | Franses |
| **Dirije** |
| Governa: | Republica semipresidental |
| - Xef de stato: | Macky Sall |
| - Xef de governa: | Mohammed Dionne |
| **Otras** |
| Area: | 196 712 km² |
| Popla: | 15 589 485 (2016) |
| Densia: | 68.7/km² |
| PIB: |  |
| Mone: | CFA franc |
| Zona de ora: | GMT (UTC+0) |
| Numero de telefon: | +221 |
| Interede: | .sn |
|  |

**Senegal** (en franses: *Sénégal*), ofisial nomida la **Republica de Senegal** (en franses: *République du Sénégal* [ʁepyblik dy seneɡal]), es un pais en Africa ueste. Senegal es bordada par Muritania en la norde, Mali en la este, Gine en la sude-este, e Gine-Bisau en la sude-ueste. Senegal borda ance Gambia, un pais cual ocupa un ageta de tera longo la riva de la Rio Gambia, cual separa la rejion sude Cascamance de Senegal de la resta de la pais. Senegal ave ance un borda maral con Capo Verde. La capital economial e political de Senegal es Dakar. Lo es la pais la plu ueste en la continente de Afro-Eurasia, e deriva sua nom de la Rio Senegal, cual borda lo en la este e norde. La nom "Senegal" veni de la parola uolof "Sunuu Gaal", cual sinifia "nosa barco". La area de Senegal es sirca 196 190 cilometres cuadrida. La cuantia de popla, en la anio 2007, ia es sirca 12 521 851 persones, de cual la etnico uolof es sirca 40%. La clima es seca, ma lo ave un saison pluvosa.

La linguas major es franses (ofisial), uolof, pular, jola, e mandinca.

## Etimolojia

Senegal es nomida per la Rio Senegal, la etimolojia de cual no es serta. Un teoria popular (proposada par David Boilat en 1853) es ce lo es derivada de la frase uolof *sunu gaal*, cual sinifia "nosa canoa" (o piroge), cual ia resulta de un malcomunica entre marinores portuges de la sentenio 15 e pexores uolof. La teoria de "nosa canoa" ia es popular abrasada en Senegal moderna per sua encantia.

Istoristes moderna crede ce la nom refere probable a la sanhadjas, berberes ci ia abita la lado norde de la rio. Un teoria competente es ce lo es derivada de nom de la vila medieval de "Sanghana" (ance speleda "Isenghan", "Asengan" o "Singhanah"), cual la jeografiste arabi al-Bakri ia descrive en 1068 como locada a la boca de la rio. Alga persones serer de la sude crede ce la nom de la rio es derivada de la parola composada de la parola serer *Sene* (de Roge Sene, la diva suprema en la relijio serer) e *O Gal* (cual sinifia "corpo de acua").

## Referes
# Arabi (lingua)

| Arabi (عَرَبيْ) |
| --- |
| Parlada en: |  Txad  Magrib  Muritania  Tunisia  Djibuti  Jazair  Comori  Misre  Ertra  Libia  Arabia Saudi  Somalia  Sudan  Lubnan  Barain  Irac  Israel  Urdun  Cuait  Suria  Amirias Arabi Unida  Iaman  Catar  Filastin  Uman |
| Area: | Africa e Asia |
| Tota parlores: | 220 miliones |
| Ordina: | 13 |
| Familia: | Linguas semitica |
| State ofisial |
| Lingua ofisial de: | Segun jeografia: **Africa**
 Txad  Magrib  Muritania  Tunisia  Djibuti  Jazair  Comori  Misre  Ertra  Libia  Arabia Saudi  Somalia  Sudan **Asia**  Lubnan  Barain  Irac  Israel  Urdun  Cuait  Suria  Amirias Arabi Unida  Iaman  Catar  Filastin  Uman |
| Regulada par: |  |
| Sifras |
| ISO 639-1 | ar |
| ISO 639-2 | ara |
| SIL | ara |
|  Locas do arabi es parlada. |
| Vide ance: Lingua – Lista de linguas |

**Arabi** (الْعَرَبيّة al-ʿarabiyyah o عَرَبيْ ʿarabī) es la membro la plu grande vivente de la familia de linguas semita, con sirca 246 milion parlores (*Ethnologue*, 1999). Clasida como semita sentral, lo es prosima relatada a ivri e arami, e ave sua radises en un asendente comun protosemita.

On clasi arabi moderna como un macrolingua con 27 sulinguas en ISO 639-3. Esta varias es parlada tra la mundo arabi, e arabi normal es conoseda tra la mundo muslim. Arabi normal moderna desende de arabi clasica.

Pos la emerji de islam como un relijio dominante pos 622 ec, la lingua arabi es la plu vasta sperdeda de la linguas semita vivente. On ia trova la enscrive la plu temprana en arabi en la penisola arabi e ia dati lo a la parte prima de la sentenio 4 ec.

La dialetos comun diversa de arabi es interrelatada, ma varia notable entre parlores de partes diferente de Asia sude-ueste e entre parlores de sites, campanianes e nomadas. La sistem de sona arabi ave 28 consonantes, incluinte tota la sonas gargal semita cual on produi profonda en boca e garga.

Cada de la tre vocales en arabi normal ave un forma longa e un forma corta. Tota parolas es formida sur funda de un radis cual conteni usual tre consonantes.

La consonantes es juntada con modeles variosa de vocales per formi nomes e verbos simple, a cual on pote ajunta afisas per crea derivadas plu complicada. Pe: de la radis *derese* (studia), *madrasat* (scola), *daris* (studiante), *dirasa* (un studia). Nomes e ajetivos es min coerente en forma e ave multe modeles diversa de plurali.

La ordina normal de frase es verbo–sujeto–ojeto. La scrive arabi es fada de destra a sinistra e es fundida sur 18 simboles distinguida. Usante un combina de puntos supra e su oto de esta simboles, tota consonantes e la tre vocales longa pote es speleda en forma plen.